Friday, June 27, 2008
Kuliapis Nga Ay-ay
Makasiram ti apuy a sumgiab iti kaunggan ni ngata-ngata
Ket puoranna ti simbeng ti panagdaliasat ti agduadua a kararua
Dagiti agkatangkatang a dapan nga inulila ti nailibay a darepdep
Nga indaramudom ti kasipngetan, inadipen nagkaadu a derrep.
‘Di madaeran kuyep a mata ti makipinnerreng iti masakbayan
A tagtagibien aliaw impasngay kalman a di man la nagbalasang
Iduduayyan’ pilay nga agdama a nagpanawan narasi a namnama
Ilallallay saning-i ti dung-aw dagiti umar-arubayan nga aligaga.
Madaeranto ngata ti kired ni Elpis ti bang-i ti espiritu ni Moros
A nangkaras ubbog ni talinaay, nangruros sabong ti kurkuros
Idinto nga agsung-aben dagiti kalman a ramut a baglan ni puot
A dalanen koma dagiti sagibsib ngem inalun-on metten ni pungtot?
Uray la agallangogan dagiti sennay ti nakas-ang a pannakapaay
Ngem saan met a sumngaw dagiti boses ti kuliapis nga ay-ay.
Check out other version HERE. Or, read my other attempts at poetry HERE.
//Sherma E. Benosa
09 May 2008; 10:15pm
3 comments:
-
-
Talaga a natirad ti plumam, Kabsat.
Ti plumam ti rukkuasan ti ap-apalak
a talugading!
- June 28, 2008 at 4:40 PM
- brainteaser said...
-
Hello gayyem Razi!
Agyamanak kabsat. Adda inspirasionko, hehehehee.
Nakarkaro pay kaniam, gayyem. Sabali dagiti daniwmo. Tay kunada nga abababa ken nakintal. You have a very distinctive style.
- June 30, 2008 at 2:07 PM
-
-
Пpeдлaraй TeMy paзroBopa. [url=http://tutledy.ru/muzhchina-strelets/82-o-muzhchine-streltse.html]MyжчиHa cTpeлeц[/url]
- February 1, 2013 at 4:04 AM
eng_Latn tgl_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn lij_Latn eng_Latn eng_Latn unk unk ilo_Latn ilo_Latn nso_Latn eng_Latn eng_Latn unk ilo_Latn ilo_Latn ilo_Latn eng_Latn unk unk srd_Latn eng_Latn